cyanic-selkie/wikianc huggingface dataset:
அமர புயங்கன்
அமர புயங்கன் கி.பி. 930 முதல் 945 வரை பாண்டிய நாட்டில் ஆட்சி புரிந்த மன்னனாவான். இவன் ஆட்சி புரிந்த வேளையிலே சோழ மன்னனான முதலாம் இராசராச சோழன் சேர நாட்டின் மீது படையெடுத்திருந்தான் அச்சமயம் வழியில் எதிர்த்த அமர புயங்கனை போரில் தோற்கடித்தான் என திருவாலங்காட்டுச் செப்பேடு கூறுகின்றது. முதலாம் இராசராசன் பாண்டிய நாட்டைக் கைப்பற்றியதன் பின்னர் சோழ நாட்டினையும் பாண்டிய நாட்டுடன் இணைத்து ராசராச மண்டலம் எனப் பெயரிட்டு ஆட்சி புரிந்தான். அமர புயங்கன் ஆட்சிக் காலத்தில் இவனது தலைமையின் கீழ் பல குறுநில மன்னர்கள் பாண்டிய நாட்டினை ஆட்சி செய்தும் வந்தனர் என்பது குறிப்பிடத்தக்கது.
பகுப்பு:பாண்டிய அரசர்கள் பகுப்பு:பாண்டியர் பகுப்பு:இந்திய அரசர்கள்
கங்கேரி இராச்சியம்
வெளி இணைப்புகள்
பகுப்பு:ஐரோப்பாவின் முன்னாள் நாடுகள்
கலம் ஹாகெட்
கலம் ஹாகெட்  Calum Haggett , பிறப்பு: அக்டோபர் 30 1990), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று இருபதுக்கு -20 போட்டிகளில் கலந்து கொண்டுள்ளார். 2011 ல் இங்கிலாந்து இருபதுக்கு -20 துடுப்பாட்ட உறுப்பினராக இருபதுக்கு -20 போட்டிகளில் பங்குகொண்டார்.
வெளி இணைப்பு
கலம் ஹாகெட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:கென்ட் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
திருமலை ஊராட்சி
திருமலை ஊராட்சி (Thirumalai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2315 ஆகும். இவர்களில் பெண்கள் 1202 பேரும் ஆண்கள் 1113 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அண்ணளவாக்கக் கோட்பாடு
கணிதத்தில் அண்ணளவாக்கக் கோட்பாடு (approximation theory) என்பது, எவ்வாறு சார்புகளை, அவற்றிலும் எளிமையான சார்புகளாக கூடுமான அளவுக்கு அண்ணளவாக்கலாம் என்பது தொடர்பானது. எவ்வளவு எளிமை என்பதும், எந்த அளவுக்கு என்பதும் பயன்பாட்டுத் தேவையில் தங்கியுள்ளது. இதனுடன் நெருக்கமாகத் தொடர்புடைய இன்னொன்று பொதுமைப்படுத்திய பூரியர் தொடர் மூலம் சார்புகளை அண்ணளவாக்குவது ஆகும்.
பயன்பாடுகள்
குறிப்பான கவனத்துக்குரிய ஒரு பிரச்சினை, கணினியில் அல்லது கணிப்பானில் (எ.கா. சைன் (முக்கோணவியல்)) செய்யக்கூடிய செயற்பாடுகளைப் பயன்படுத்திச் சார்புகளை அண்ணளவாக்கம் செய்வது ஆகும். இதன்மூலம், உண்மையான சார்புகளுக்கு மிக நெருக்கமான விளைவுகளைப் பெற்றுக்கொள்ள முடியும். இது பொதுவாக, பல்லுறுப்புக்கோவை அல்லது விகிதமுறு அண்ணளவாக்கத்தின் மூலம் செய்யப்படுகிறது. இதன் நோக்கம் உண்மையான சார்புக்கு எவ்வளவு நெருக்கமாக முடியுமோ அவ்வளவு நெருக்கமான அண்ணளவாக்கத்தைப் பெறுவது, குறிப்பாகக் கணினியின் அடிப்படையான மிதவைப் புள்ளிக் கணக்கீட்டுக்கு நெருக்கமான துல்லியத்தன்மையைப் பெறுவது ஆகும்.
சைன் மதிப்பை முடிவிலாத் தொடரின் வாயிலாக கணிப்பது
300px|thumb|right|ஆதியை மையமாகக் கொண்ட முழு வட்டத்திற்கு, சைன் சார்பு (நீலம்), அதன் டெயிலரின் பல்லுறுப்புக்கோவையால் (படி-7) (பிங்க்) தோராயப்படுத்தப்பட்டுள்ளது.
கணினியில் சைன், முடிவிலாத் தொடரின் வாயிலாக, 10 அல்லது 15 அண்ணளவாக்க பாகங்கள் (terms) வரை கணக்கிட்டு கூட்டியும் சைன் மதிப்பை பெரலாம்.
பகுப்பு:அண்ணளவாக்கம் பகுப்பு:கணினியியல்
நதிக்கரையினிலே
நதிக்கரையினிலே (Nadhi Karaiyinile) என்பது 2003ஆம் ஆண்டு வெளியான தமிழ் நாடகத் திரைப்படம் ஆகும். பொன்வண்ணன் எழுதி இயக்கிய இப்படமானது. துவக்கத்தில் சர்வதேச திரைப்பட விழாக்களில் ஜமீலா என்ற பெயரில் வெளியானது. இப்படத்தில் சுவலட்சுமி, ராசன் பி. தேவ், ராம்ஜி ஆகியோர் முக்கிய வேடங்களில் நடித்தனர். இப்படத்திற்கான இசையை சிற்பி மேற்கொண்டார். பல தாமதங்களுக்குப் பிறகு, 2003 நவம்பரில் படம் நேர்மறையான விமர்சனங்களுடன் வெளியானது.
தயாரிப்பு
பொன்னண்ணன் இரண்டாவதாக இயக்கிய ஜமீலா (2003) படத்தில், சுவலட்சுமி, ராசன் பி. தேவ், ராம்ஜி ஆகியோர் நடித்தனர். கீழ்ப்படியக்கூடிய ஒரு பெண்ணின் வாழ்க்கையை அழிக்கும் இரண்டு ஆண்களுக்கு இடையிலான தன்முனைப்பு மோதலின் கதையை இப்படம் கையாண்டுள்ளது. எழுத்தாளர் சாரா அபூபாக்கரின் புதினத்தால் ஈர்க்கபட்ட பொன்வண்ணன் திரைக்கதை உரிமையை வாங்கினார். படத்திற்கு நிதியைப் பெறுவதற்காக தனது திரைக்கதையை இந்திய தேசிய திரைப்பட மேம்பாட்டுக் கழகத்திற்கு சமர்ப்பித்தார். நிறுவனமும் நிதியளிக்க ஒப்புக்கொண்டது. ஜமீலா புதுச்சேரியில் பதினேழு நாட்களில் 35 லட்சம் ரூபாய் செலவில் படமாக்கபட்டது.
வெளியீடு
இந்தத் திரைப்படம் திரையிடல்களில் நேர்மறையான விமர்சனங்களைப் பெற்றது மேலும் விமர்சகர்களிடையே நல்ல வரவேற்பைப் பெற்றது, இது 2002 ஷாங்காய் சர்வதேச திரைப்பட விழாவில் போட்டி அல்லாத பிரிவில் திரையிட தேர்ந்தெடுக்க தூண்டோகோலாக ஆனது. 2001 ஆம் ஆண்டில் திரைப்படம் தணிக்கை செய்யப்பட்ட போதிலும், இது "முஸ்லீம் படம்" என்று வகைப்படுத்தப்படுவதை விநியோகஸ்தர் விஸ்வாஸ் சுந்தர் அதை விரும்பாததால், 2003 நவம்பரில் இந்தியா முழுவதும் நதிக் கரையினிலே என்ற பெயரில் திரையரங்குகளில் வெளியிப்பபட்டது. இந்த படம் திரையரங்குகளில் சிறப்பான வரவேற்பைப் பெறவில்லை. என்றாலும் தமிழக அரசு திரைப்பட விருதுகள் மூன்றை இது பெண்களை சிறப்பாக சித்தரிக்கும் திரைப்படத்திற்கான தமிழக அரசு திரைப்பட விருதுகள் பெற்றது. இது திரைப்படத் துறையை விட்டு விலகுவதற்கு  முன்பு சுவலட்சுமி பணிபுரிந்த கடைசி திரைப்படமாகும்.
நூலியல்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2003 தமிழ்த் திரைப்படங்கள் பகுப்பு:சிற்பி இசையமைத்த திரைப்படங்கள்
சங்கர நேத்ராலயா
சங்கர நேத்ராலயா (Sankara Nethralaya) இந்திய நாட்டின் தமிழ்நாடு மாநிலத்திலுள்ள சென்னை மாநகரை தலைமையிடமாகக் கொண்டு இயங்கிவரும் கண் மருத்துவமனையாகும். இலாபம் ஈட்டா பொதுசேவை செய்யும் தொண்டு நிறுவனமாக இந்த மருத்துவமனை செயல்பட்டு வருகிறது. கண் மருத்துவத்துறையில் கவனம் செலுத்தும் இந்த நிறுவனத்தின் முதலாவது பெயர் சங்கரா என்பதாகும். காஞ்சி காமகோடி பீடத்தை சார்ந்த ஆதிசங்கராச்சாரியார் பெயரையும் "கண்களுக்கான ஆலயம்" என்ற பொருளில் நேத்ராலயா என்பதையும் இணைத்து சங்கர நேத்ராலயா என்ற பெயர் உருவாக்கப்பட்டது. இந்தியா முழுவதிலுமிருந்தும், அனைத்துலக அளவிலும் பல கண் நோயாளிகளுக்கு இம்மருத்துவமனை சிகிச்சை அளித்து வருகிறது. சங்கர நேத்ராலயா மருத்துவமனையில் ஆயிரம் ஊழியர்கள் பணிபுரிகின்றனர். ஒரு நாளைக்கு 1200 நோயாளிகளுக்கு சிகிச்சையும் தினம் நூறு கண் அறுவை சிகிச்சைகளும் இங்கு மேற்கொள்ளப்படுகின்றன. மருத்துவமனையின் ஆண்டு வருமானம் கிட்டத்தட்ட 100 மில்லியன் அமெரிக்க டாலர்களாகும்.
1976 ஆம் ஆண்டு காஞ்சி காமகோடி பீடத்தின் அப்போதைய மடாதிபதியாக இருந்த சிறீசெயேந்திர சரசுவதி சுவாமி மருத்துவர்களுக்கான உள்ளரங்கு கூட்டம் ஓன்றில் பேசும்போது தமிழ்நாட்டில் பல்வேறு மருத்துவ சேவைகளுக்கான தேவை அதிகரித்துள்ளதைப் பற்றி குறிப்பிட்டு பேசினார். அதை கருத்தில் கொண்ட மருத்துவர் செங்கமேடு சிறீனிவாச பத்ரிநாத் தன்னைப் போன்று தொண்டுள்ளம் கொண்ட மருத்துவர்கள் சிலருடன் இணைந்து கண் மருத்துவத்திற்கான ஒரு பொதுச் சேவை நிறுவனத்தை துவங்கினார். இந்த மருத்துவ நிறுவனத்தின் துவக்க நிகழ்ச்சி விசயா மருத்துவமனையில் மருத்துவர் அகர்வால் அவர்களால் ஆரம்பித்து வைக்கப்பட்டது.
1978 ஆம் ஆண்டு செப்டம்பர் மாதம் ஆறாம் தேதி விநாயகர் சதுர்த்தி அன்று கண்களுக்கான கோவில் என்று பொருள்படும் வகையில் இந்த மருத்துவமனை சங்கர நேத்ராலயா என்ற பெயரில் இயங்கத் தொடங்கியது. ஆரம்பித்த நாள் முதல் கண் மருத்துவ சிகிச்சையில் வெற்றிகரமாக பொதுமக்களுக்கு சேவை செய்து வருகிறது. தற்போது இந்தியாவின் தமிழ்நாடு மாநிலத்தில் ஐந்து இடங்களிலும், கொல்கத்தா நகரத்திலும் ஆந்திரப் பிரதேச மாநிலத்தின் திருப்பதி நகரத்திலும் சங்கர நேத்ராலயா மருத்துவமனை கிளைகளுடன் செயல்படுகிறது. இதன் மூலம் இலட்சக்கணக்கான இந்திய மற்றும் வெளிநாட்டு மக்களின் கண் மருத்துவச் சிகிச்சைக்கான தேவை பூர்த்தி செய்யப்படுகிறது.
மருத்துவ சேவை அளிப்பது மட்டுமல்லாது பல்வேறு கண் மருத்துவ பிரிவுகளில் பாடங்களையும் கற்பித்து மருத்துவர்கள் மற்றும் செவிலியர்கள், மருத்துவ ஊழியர்கள் போன்றவர்களையும் இந்நிறுவனத்தின் மூலம் சங்கர நேத்ராலயா கல்வி நிறுவனம் உருவாக்கி வருகிறது. இருவிழிப்பார்வை, பார்வை நோய்நீக்கல், விழியுள் வில்லை, குறைவுப் பார்வை போன்ற கண் தொடர்பான பாடங்களின் அனைத்து பிரிவுகளும் இங்கு கற்றுக் கொடுக்கப்பட்டு வருன்றன. தமிழ்நாடு டாக்டர் எம்ஜிஆர் மருத்துவ பல்கலைக்கழகத்துடன் இணைக்கப்பட்டுள்ள இந்த கல்வி நிறுவனம் கண் மருத்துவ பிரிவில் இளம் அறிவியல் மற்றும் முதுநிலை அறிவியல் படிப்புகளை நடத்திவருகிறது. மேலும் தமிழ்நாட்டின் தஞ்சாவூர் மாவட்டத்திலுள்ள சாசுத்திரா பல்கலைக்கழகத்திலும் இந்நிறுவனத்தின் சார்பில் கண் மருத்துவ படிப்புகள் கற்றுக் கொடுக்கப்படுகின்றன.
விருதுகள் மற்றும் அங்கீகாரங்கள்
2007 ஆம் ஆண்டு சங்கர நேத்ராலயா எகனாமிக் டைம்சு குழுமத்தால் வழங்கப்பட்ட பெருநிறுவன குடிமக்கள் விருதை இதன் சிறப்பான நிர்வாக நடவடிக்கைக்காக பெற்றது.
இந்திய வாராந்திர நாளிதழான அவுட்லுக்  2002 ஆம் ஆண்டு நடத்திய கருத்துக்கணிப்பில்  இந்தியாவின் சிறந்த கண் மருத்துவமனையாக  சங்கர நேத்ராலயா மருத்துவமனை தேர்வு செய்யப்பட்டது. இதுமட்டுமல்லாது 2005 மற்றும் 2007ஆம் ஆண்டுகளில் தி வீக் பத்திரிக்கை நடத்திய கருத்துக் கணிப்பிலும் இந்திய அளவில் சிறந்த கண் மருத்துவமனையாக இம்மருத்துவமனை தேர்வு செய்யப்பட்டது.
2008 ஆம் ஆண்டு நாசுகாம் என்ற மென்பொருள் மற்றும் சேவை நிறுவனங்களின் தேசிய சங்கம் சங்கர நேத்ராலயா மருத்துவமனையை சுகாதார நிறுவனங்களில் தொழில் நுட்பங்களை பயன்படுத்துவதில் முதன்மையான நிறுவனமாக தேர்ந்தெடுத்து விருது வழங்கி சிறப்பித்தது.
புற இணைப்புகள்
பகுப்பு:சென்னையில் உள்ள மருத்துவமனைகள் பகுப்பு:தமிழ்நாட்டு மருத்துவமனைகள் பகுப்பு:கண் மருத்துவம் பகுப்பு:கண் மருத்துவமனைகள்
துடரி
துடரி (Ziziphus rugosa) அல்லது காட்டு இலந்தை என்பது இலந்தையினத் தாவரமொன்றாகும். இது கடல் மட்டத்திலிருந்து 1400 மீ உயரத்துக்கு மேற்பட்ட மலைப் பகுதிகளிலேயே வளர்கிறது. இத்தாவரம் சீனா (ஹைனான், யுன்னான்), இந்தியா, இலங்கை, பர்மா, லாவோசு, தாய்லாந்து, வியட்நாம் ஆகிய நாடுகளிற் காணப்படுகிறது.
லாவோசு நாட்டில் இதன் பட்டையும் கட்டையும் பெருங்குடல் நோய்களுக்கு மருந்தாகப் பயன்படுத்தப்படுகிறது.
மேற்கோள்கள்
துடரி பகுப்பு:இலங்கைத் தாவரங்கள் பகுப்பு:இந்தியத் தாவரங்கள் பகுப்பு:சீனத் தாவரங்கள்
உஞ்சனை ஓம்காளியம்மன் கோயில்
உஞ்சனை ஓம்காளியம்மன் கோயில் தமிழ்நாட்டில் நாமக்கல் மாவட்டம், உஞ்சனை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரக்கோணம் கோட்டம்
அரக்கோணம் கோட்டம் என்பது இராணிப்பேட்டை மாவட்டத்தில் உள்ள ஒரு வருவாய் கோட்டம் ஆகும். இது பின்வரும் வட்டங்களைக் கொண்டுளள்ளது. 1. அரக்கோணம், 2. நெமிலி, 3. சோளிங்கர் ஆகும்.
அம்பிகாரா செளடையா
நிஜசாரனா ஸ்ரீ அம்பிகாரா செளடையா (Nijasharana Shri Ambigara Chowdaiya) ஒரு இந்தியத் துறவியும், கவிஞரும் ஆவார். இவர் 12 ஆம் நூற்றாண்டில் வாழ்ந்த சமூக விமர்சகரும் ஆவார். அவர் ஒரு பயணப் படகோட்டியாக இருந்தவர் ஆவார். அவர் கல்யாண் சென்று, அங்குள்ள வீரசைவ இயக்கத்தில் சேர்ந்து லிங்காயதத்தை பின்பற்றினார். பசவரின் தாக்கத்தால் தனது முதிர்ச்சி பெறாத எழுத்துக்களில் உயர் சாதிய அமைப்பை அதிகம் விமர்சித்தார். வசன சாகித்திய இயக்கத்தில் கே. ஏ. பனிக்கர் இவரை கவிஞர்களில் கோபக்கரார் என்று வர்ணித்துள்ளார். தனது 274 ஊக்கமளிக்கும் பிரவாச்சன்களின் காரணமாக ஒரு துறவியாக மதிக்கப்படுபவர், பெண்களை துன்புறுத்தியவர்களுக்கும், அவர் மதக் கலைஞர்களாகக் கருதப்படுபவர்களுக்கும் சவால் விடுத்தார். எண்ணங்கள், வார்த்தைகள் மற்றும் செயல்களில் தூய்மையான ஒருவரின் இதயத்தில் கடவுள் நிச்சயமாக வாழ்கிறார் என்று அவர் கற்பித்தார்.
கர்நாடகாவின் புறநகர்ப்பகுதியான பசவகல்யாண் பகுதியில் ஒரு குகைக்கு செளடையாவின் பெயரிடப்பட்டது. கர்நாடகாவின் கன்னடம் மற்றும் கலாச்சாரத் துறை ஆண்டுதோறும் அவரது பிறந்த நாள் ஜெயந்தியின் கொண்டாட்டங்களுக்கு உதவுகிறது.
மேற்கோள்கள்
பகுப்பு:இந்திய சமுதாய மறுமலர்ச்சியாளர்கள்
மார்கரெட் ஈ. நைட்
'''மார்கரெட் ஈ. நைட்''' (ஃபிப்ரவரி 14, 1838 – அக்தோபர் 12, 1914) ஓர் அமெரிக்கப் பெண் புதுமைப்புனைவாளர். இவர் "19ஆம் நூற்றாண்டின் மிகச் சிறந்த புதுமைப்புனைவாளர்" ஆவார்.
இவர் ஜேம்சு நைட் என்பவருக்கும் அன்னா டீல் என்பவருக்கும் மைனில் உள்ள யார்க்கில் பிறந்தார். மார்கரெட் சிறுமியாக இருந்தபோதே ஜேம்சு நைட் இறந்துவிட்டார். 12ஆம் அகவை வரை இவர் பள்ளிக்குச் சென்றார். பிறகு 12ஆம் அகவையில் இருந்து 1856 வரை ஒரு பருத்தியாலையில் பணிபுரிந்தார். இவர் 1868இல் மசாசூசட்டில் உள்ள சுப்பிரிங்ஃபீல்டில் வாழ்ந்தபோது, இன்று கடைகளில் பெருவழக்கில் உள்ள பழுப்புநிறத் தாள்பைகளைச் செய்யும், அதாவது தாளை மடித்தொட்டி நேரடியாகப் தட்டைப் பைகளைச் செய்யும், எந்திரத்தைப் புனைந்தார்.
நைட் இந்த எந்திரத்துக்கான மரப்படிமத்தை உருவாக்கினார். ஆனால் உரிமத்துக்கு விண்ணப்பிக்க நன்கு வேலைசெய்யும் இரும்புப் படிமம் ஒன்றைச் செய்ய விரும்பினார். நைட் இரும்பு எந்திரப்படிமத்தைச் செய்த பணிப்பட்டறையின் சொந்தக்காரரான சார்லசு அன்னான் இவரது வடிவமைப்பைத் திருடி அதற்கு உரிமமும் பெற்றுவிட்டார். நைட் ஒரு குறுக்கீட்டு வழக்கைத்/உரிம வழக்கைத் தொடுத்து அதில் வெற்றியும் பெற்றார். இவருக்கு வழக்கு முடிந்து 1871இல் உரிமம் வழங்கப்பட்டது. With a [[Massachusetts business man, Knight established the Eastern Paper Bag Co. and received royalties.
இவர் பற்பல புதுமைப்புனைவுகளைச் செய்துள்ளார். அவையாவன: எண்ணிடும் எந்திரம்,சாளரச் சட்டகமும் நெம்பும் ஆகும் இவை 1894ஆம் ஆண்டில் பதிவுரிமம் வழங்கப்பட்டன.மேலும் சுழற்பொறிகள் சார்ந்த பல கருவிகளும் 1902-1915 கால இடைவெளியில் உரிமம் தரப்பட்டன. Knight's original bag-making machine is in the Smithsonian Museum in Washington, D.C.. மார்கரெட் மணமே முடிக்கவில்லை. இவர் 1914 அக்டோபர் 12இல் தன் 76ஆம் அகவையில் இயற்கை எய்தினார். இவர் 1871இல் அரசுத் தகைமைப் பட்டய அணி  விருது விக்டோரியா அரசி அவர்களால் வழங்கப்பட்டார். அமெரிக்கப் பட்டயம் வழங்கப்பட்ட முதல் பெண்மணி எனும் பொறிப்பும் 87ஆம் ஆண்டின் அமெரிக்க உரிமம் பெற்றவர் எனும் உரையும் ஃபிரேமிங்காமில் ஓலிசு தெருவில் உள்ள கர்ரி குடிலில் தொங்குகிறது. என்றாலும் முதல் அமெரிக்க உரிமம் பெற்ற பெண்மணி இவரல்ல. தொழிலக அதிபரான சாமுவேல் சிலேட்டரின் மனைவியான அன்னா வில்கின்சன் சிலேட்டரே முதல் அமெரிக்க உரிமம்பெற்ற பெண்மணியாவார்.: இவர் இரட்டைப் புரி திருகை 1793இலேயே உருவாக்கி அதற்கு அவ்வாண்டே உரிமம் வழங்கப்பட்டுள்ளார். நைட் 2006இல் தேசியப் புதுமைப்புனைவாளர்களின் புகழ்முற்றத்துக்குத் தேர்வு செய்யப்பட்டுள்ளார்.
வெளி இணைப்புகள்
பகுப்பு:1838 பிறப்புகள் பகுப்பு:1914 இறப்புகள் பகுப்பு:அமெரிக்கக் கண்டுபிடிப்பாளர்கள் பகுப்பு:பெண் கண்டுபிடிப்பாளர்கள்
தென்றல் (திரைப்படம்)
தென்றல் என்பது 2004ஆவது ஆண்டில் தங்கர் பச்சான் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் பார்த்திபன், உமா ஆகியோர் முக்கிய கதாபாத்திரங்களில் நடித்திருந்தனர். இப்படத்தை விசுவநாதன் ரவிச்சந்திரன் தயாரித்திருந்தார். வித்யாசாகரின் இசையமைப்பில் உருவான இத்திரைப்படம் 2004 பிப்ரவரி 6 அன்று திரையரங்குகளில் வெளியானது.
வெளி இணைப்புகள்
பகுப்பு:2004 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:ரவிச்சந்திரன் நடித்த திரைப்படங்கள்
யூனியன் கல்லூரி, தெல்லிப்பழை
யூனியன் கல்லூரி (Union College) இலங்கையின் யாழ்ப்பாண மாவட்டத்தில் யாழ்ப்பாண நகரத்திற்கு வடக்கே தெல்லிப்பழை என்ற ஊரில் அமைந்துள்ள ஒரு பாடசாலை ஆகும். 1816 ஆம் ஆண்டில் அமெரிக்க மிசனறிகளால் ஆரம்பிக்கப்பட்டது. 200 ஆண்டுகள் பழமையான வரலாற்றை உடைய பாடசாலை. தெற்கு ஆசியாவின் முதலாவது கலவன் பாடசாலை.
சான்றுகள்
பகுப்பு:யாழ்ப்பாண மாவட்டப் பாடசாலைகள் பகுப்பு:அமெரிக்க இலங்கை மறைப்பணி
மெக்ஸ் ஹால்
மெக்ஸ் ஹால்  (Max Hall , பிறப்பு: செப்டம்பர் 29 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தரத் துடுப்பாட்டப் போட்டிகளில் கலந்து கொண்டுள்ளார். 2001-2002 ஆண்டுகளில், ஏ-தரத் துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
பொன் மீன்
நிற வகைகள்
பொன் மீனில் பொதுவான நான்கு நிற வகைகள் காணப்படுகின்றன. நரை நிறம், கறுப்பு, சிவப்பு, நிறமற்றது என்பனவே இவ்வகைகளாகும். எனினும், இவை தவிர்ந்த வேறு நிறமுள்ள வகைகளும் அசாதாரண வடிவமுடையனவும் உண்டு. இவை பெரும்பாலும் நோய் நிலை காரணமாக ஏற்படும் வடிவ மாற்றங்களாகும். மண்டையோட்டுக்கு வெளியே நீண்டிருக்கும் விழிக்கோளங்களைக் கொண்டவை, இரட்டை வாலுடையவை, வால் இல்லாதவை, அசாதாரணமாக நீண்ட செட்டைகளை உடையவை முதலின இவ்வாறான திரிபு வடிவங்களாகும்.
நிறை
பொதுவாகப் பொன் மீன்கள் ஏனைய கார்ப் (Carp) குடும்ப மீன்களை விட நிறையில் குறைந்தவை. எனினும், 5 கிலோகிராம் வரை நிறையுடைய பொன்மீன்களும் இருந்துள்ளன.
வரலாறு
பொன்மீன்களைத் தேர்ந்தெடுத்து வளர்க்கும் வழக்கம் கி.பி. 960ம் ஆண்டளவில் சீனாவில் ஆரம்பமாகியிருக்கின்றது. நீண்ட வாலுடைய பொன்மீன் வகையொன்று முதன்முதலாக டச்சுக்காரர்களால் 17ம் நூற்றாண்டில் ஐரோப்பாவுக்குக் கொண்டு செல்லப்பட்டது. இதனை அவர்கள் ஜாவாப் பகுதியிலிருந்து கொண்டு சென்றனர்.
ஆயுள் காலம்
வீடுகளில் வளர்க்கப்படும் பொன்மீன்கள் சுமார் 25 வருடங்கள் வரை உயிர்வாழக்கூடும். எனினும், இயற்கையாக நீர் நிலைகளில் வாழ்பவை குறைந்த ஆயுளுடையவை. பறவைகளும், நீர்வாழ் முலையூட்டிகளும், ஏனைய மீன்களும் வளர்ந்த பொன் மீன்களை இரையாகக் கொள்கின்றன. பொன்மீன் குஞ்சுகளுள் 80 சதவீதமானவை நோய்களுக்கும், நீர்வாழ் பூச்சிகளின் தாக்குதலுக்கும் உள்ளாகி இறந்துவிடுவதாக மதிப்பிடப்பட்டுள்ளது.
வெளி இணைப்பு
பகுப்பு:மீன்கள்
கதிர்வீச்சுப் புற்றுநோய்க்கான இந்திய மருத்துவர்கள் சங்கம்
இந்திய கதிர்வீச்சு புற்றுநோய் மருத்துவர்கள் சங்கம் (Association of Radiation oncologists of India ) என்பது புற்று நோய்மருத்துவத்தில் கதிர்வீச்சினைப் பயன்படுத்தும் மருத்துவர்களின் சங்கமாகும். இச்சங்கத்தில் கதிர்வீச்சு மருத்துவர்களுடன் மருத்துவ இயற்பியலாளர்கள், நோயறி கதிரியல் துறை மருத்துவர்கள் மற்றும் துறையில் ஆர்வமுள்ளவர்களும் உறுப்பினர் ஆகலாம். ஆண்டுதோறும் மாநாடுகளும் கருத்தரங்குகளும் நடைபெறுகிறது. பயனுள்ள கருத்துப் பரிமாற்றம் இதனால் ஏற்படுகிறது. அவர்களுக்கென்று சஞ்சிகையும் கல்லூரியும் உள்ளது.
வெளி இணைப்புகள்
பகுப்பு:இந்திய அறிவியல் நிலையங்கள் பகுப்பு:இந்தியாவில் உடல்நலம்
சீவல்லப பாண்டியன்
சீவல்லப பாண்டியன் கி.பி. 945 முதல் 955 வரை பாண்டிய நாட்டில் ஆட்சி செய்து வந்த மன்னனாவான். இரண்டாம் இராசேந்திர சோழன் பாண்டிய நாட்டினை ஆட்சி செய்து வந்த சமயம் சோழ மன்னனிற்குத் திறை செலுத்தி வந்த காரணத்தினால் விடுதலை பெற்றான் என்பது குறிப்பிடத்தக்கது.கி.பி. 1054 ஆம் ஆண்டளவில் சீவல்லப பாண்டியனின் பட்டத்தரசியால் சோழ நாட்டுத் திருவியலூர்க் கோயிலுக்குப் பல அணிகலன்கள் வழங்கப்பட்டது. பகுப்பு:பாண்டிய அரசர்கள் பகுப்பு:பாண்டியர் பகுப்பு:இந்திய அரசர்கள்